Smith elfogadta a kérést és még aznap találkozott Man Szinggel. A lehető legkomolyabban, követelések nélkül adta elő Man Szing álláspontját a dandárparancsnoknak. Ő és családja hűséges szolgái voltak a maharadzsának apja uralkodásának idején és semmi sem árnyékolta be jó viszonyukat. Ám apja halálát követően a maharadzsa megsértette őt és kétségbe vonta jogigényét a narvari hercegségre és a hozzá tartozó uradalmakra. Ez késztette arra, hogy kardot ragadjon és elfoglalja Paurit, ami valaha uradalmához tartozott. Kijelentette, hogy semmi köze a szipoly lázadókhoz és nincs viszálya az angolokkal.